یکتا امروہوی

سید واحد علی یکتا امروہوی (پیدائش: 1911ء - 14 جولائی 2003ء) پاکستان سے تعلق رکھنے والے اردو زبان کے ممتاز شاعر، ادیب، صحافی اور بچوں کے دو درجن سے زائد کتابوں کے مصنف تھے۔ وہ کچھ عرصہ ریاست خیرپور کے والی ہزہائنس میر علی مراد تالپر کے اتالیق بھی رہے۔ انھوں نے غزل، مثنوی، مرثیہ، سلام اور نظم کی اصنافِ سخن پر طبع آزمائی کی۔

 حالات زندگی 
یکتا امروہوی 1911ء میں امروہہ، ضلع مراد آباد، اتر پردیش ، برطانوی ہندوستان میں پیدا ہوئے۔ڈاکٹر محمد منیر احمد سلیچ، وفیات نعت گویان پاکستان، نعت ریسرچ سینٹر کراچی، 2015ء، ص 114 ان کا اصل نام سید واحد علی نقوی تھا مگر یکتا امروہوی کے قلمی نام سے شہرت پائی۔ یکتا نے ابتائی تعلیم سید المدارس، نور المدارس اور باب العلم نوگانواں سے حاصل کی۔ مزید تعلیم میرٹھ کے منصبیہ کالج سے حاصل کی۔ جامعہ الہٰ آباد سے منشی فاضل کیا۔ تعلیم سے فراغت کے بعد دہلی چلے گئے، جہاں نیشنل پبلک لائبریری کے مہتمم مقرر ہوئے۔ انھوں نے اس لائبریری کے ماہنامہ قوم میں بحیثیت ایڈیٹر بھی خدمات انجام دیں۔ بچپن ہی سے طبیعت شعر و سخن کی طرف مائل تھی۔ ان کی غزلیں، نظمیں، گیت اور نعتیں آل انڈیا ریڈیو سے نشر ہوا کرتی تھیں۔ انھوں نے سینکڑوں طویل و مختصر کہانیاں نہایت دلچسپ عنوانات کے تحت لکھیں۔بچوں کے لیے بھی لاتعداد نظمیں لکھیں۔ یکتا امروہوی تقسیم ہند کے فوراً بعد پاکستان منتقل ہو گئے۔ 1948ء سے 1951ء تک پاک ہیرالڈ کے رسالے 'خاتونِ پاکستان' کے شعبہ ادارت سے منسلک رہے۔منظر عارفی، کراچی کا دبستان نعت، نعت ریسرچ سینٹر کراچی، 2016ء، ص 580 کچھ عرصہ کراچی میں قیام کے بعد خیرپور چلے گئے جہاں والیِ ریاست خیرپور میر علی مراد تالپر کے اتالیق مقرر ہوئے۔ خیرپور میں بھی ان کی ادبی سرگرمیاں حاری رہیں۔ خیرپور میں سہ روزہ مراد کے مدیر رہے۔ بچوں کا ایک رسالہ کہانی کے عنوان سے نکالا۔ ان کی تصانیف میں تقسیم ہند کے موضوع پر نثر میں خونی ہے ہندوستان، شعری کتب میں شاہنامہ کربلا (مثنوی)، درود اُن پر (مجموعہ نعت، 1975ء)، سلام اُن پر (غزلیہ دیوان کے طرز پر سلام کا مجموعہ) شامل ہیں۔کراچی کا دبستان نعت، ص 581

 وفات 
یکتا امروہوی 14 جولائی 2003ء میں کراچی، پاکستان میں انتقال کر گئے۔ وہ قبرستان بہشتِ زہرا، نارتھ کراچی میں آسودہ خاک ہیں۔

 نمونۂ کلام 

<div style='text-align: center;'>
نعت

 حوالہ جات 

زمرہ:1911ء کی پیدائشیں
زمرہ:2003ء کی وفیات
زمرہ:14 جولائی کی وفیات
زمرہ:پاکستانی مسلم شخصیات
زمرہ:کراچی کے شعرا
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:کراچی میں وفات پانے والی شخصیات
زمرہ:پاکستانی جریدہ مدیران
زمرہ:اردو مصنفین اطفال
زمرہ:نعتیہ شاعر
زمرہ:امروہہ کی شخصیات